

**Gradska tržnica d.o.o., Augusta Šenoe 12, Varaždin –Tel. 042-302-956 / Fax 042-302-902 www.varazdinski plac.hr**

**Matični broj:01318853 OIB:31452810613 Žiro račun: Privredna banka Zagreb HR4823400091110219073**

**NAJAVA ZA MEDIJE: Ovog vikenda od 16. do 18. prosinca na Kapucinskom trgu koncerti Malih slavuja DND-a, Štigleca i Pink studia te utrka Djeda Mrazova. Za mališane organizirano je druženje u Kući Djeda Mraza.**

Posljednji adventski vikend na Kapucinskom trgu u Varaždinu obiluje događajima koji će zagrijati sve posjetitelje jer slijedi ponešto za svačiji ukus, a najviše će se veseliti najmlađi.

Osim **klizališta** koje je otvoreno tijekom cijelog dana **od 9:45 do 21:30**, nakon čega **u subotu od 22:00 sata slijedi Disko Sklisko**, na Kapucinskom trgu će doći na svoje i neklizači koji žele osjetiti pravi božićni ugođaj.

**Kuća Djeda Mraza** otvorena je **u petak od 17 do 19 sati**, a **u subotu i nedjelju od 10 do 13, te od 17 do 19 sati**.

Raspjevani vikend na Kapucinskom trgu otvorit će **u petak Mali Slavuji DND-a** čiji koncert počinje **u 18:00 sati**.

**Za subotu u 11:00 sati** najavljujemo **utrku Djeda Mrazova** u kojoj mogu sudjelovati svi zainteresirani. Nagradu za najbržeg djedicu, **SPA vikend za dvoje u toplicama Sveti Martin**, osigurava **Kitro**, generalni sponzor Adventa u Varaždinu. Natjecateljima je potrebna samo dobra volja jer 'djedamrazovske' kape koje su uvjet za sudjelovanje osiguravaju organizatori, a prijave su moguće porukom na FB stranici Kitroa ili u subotu na licu mjesta, petnaest minuta prije početka utrke. Cilj i start utrke su na Kapucinskom trgu, a staza dugačka 700 metara zatvara krug oko Cankarove, Kačićeve, Draškovićeve i Ulice Ankice Opolski. U ovoj utrci zabava je zagarantirana, jer za sve sudionike osigurana je okrjepa uz kuhano vino i grickalice, a uz **voditelja Krunoslava Čolu** neće im nedostajati ni bodrenja.

Glazbeni program na Kapucinskom trgu nastavlja se **u subotu u 17:00 sati** kada će na svoje doći ljubitelji power popa, rocka i elektronike jer nastupa zagrebački **Pink studio**.

**Nedjeljno jutro** posvećeno je ponovno mališanima, kada **od 11:00 sati** nastupaju **Štigleci**.

Pozivamo sve zainteresirane da dođu za vikend na Kapucinski trg i dožive još jednu adventsku Ledenu čaroliju.

**Gradska tržnica d.o.o.**

direktor Predrag Ciglar

E-mail: direktor@varazdinskiplac.hr

Tel: 042.302.956